শনিবাৰে হঠাৎ জনতা ভৱনত উপস্থিত হয় যোগগুৰু তথা পতঞ্জলিৰ প্ৰতিষ্ঠাপক বাবা ৰামদেব। অৱশ্যে সংবাদ মাধ্যমত জনোৱাৰ পৰা বিৰত আছিল বাবা ৰামদেৱ অসমত উপস্থিত হোৱাৰ কথা।
জনতা ভৱনত উপস্থিত হৈ মুখ্যমন্ত্ৰীৰে এক বৈঠকত মিলিত হয় বাবা ৰামদেবে।
অসমত পতঞ্জলিৰ ব্যৱসায় সাম্ৰাজ্য বিস্তাৰৰ লক্ষ্য যোগগুৰুজনৰ।
সুত্ৰ অনুসৰি এইবাৰ জৈৱ বৈচিত্ৰৰে ভৰা অসমৰ খালী পথাৰত চকু বাবা ৰামদেৱৰ। উক্ত মাটিত পাম খেতি কৰিবলৈ ইচ্ছুক পতঞ্জলিৰ স্বত্বাধিকাৰী ৰামদেৱৰ।
ইয়াক লৈয়ে শনিবাৰে বিয়লি মুখ্যমন্ত্ৰী হিমন্ত বিশ্ব শৰ্মাৰে কেইবাঘন্টা জোৰা আলোচনাত মিলিত হয় বাবা ৰামদেব।
ফটো সৌজন্যঃ টুইটাৰ।
"সাক্ষাৎ কালত ৰাজ্যৰ বিভিন্ন আৰ্থ-সামাজিক বিকাশৰ সৈতেও জড়িত পতঞ্জলিৰ বিভিন্ন কাৰ্য পন্থা, যেনে- খেজুৰ খেতি, ভাৰতীয় শিক্ষা বোৰ্ড, পতঞ্জলি সুস্থতা আৰু আয়ুৰ্বেদিক মহাবিদ্যালয় আদি বিভিন্ন বিষয়ত আলোচনা কৰা হয়,"-এইদৰে জনাই মুখ্যমন্ত্ৰীয়ে কয়।
কার্যপন্থাসমূহত ৰাজ্য চৰকাৰে সম্ভৱপৰ সকলো সহযোগিতা আগবঢ়াব বুলিও ৰামদেবক মুখ্যমন্ত্ৰীয়ে প্ৰতিশ্ৰুতি দিয়ে।
বাবা ৰামদেবৰ সৈতে আচাৰ্য বালকৃষ্ণ, কবীন্দ্ৰ সিং, ড° বেদ প্ৰিয়া, পঞ্জক শ্বাহ, সাধ্বী স্বৰূপ আৰু স্বামী প্ৰবীৰ দেৱো উপস্থিত থাকে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
